ദുരിതമേഖലയ്ക്കു കൈത്താങ്ങായി ഇവര് കോട്ടയം: ജില്ലയില് ഉരുള്പൊട്ടലും പ്രളയവും മൂലം ദുരിതമനുഭവിക്കുന്നവര്ക്കായി വിജയപുരം സോഷ്യല് സര്വീസ് സൊസൈറ്റി നടത്തിവരുന്ന ദുരിതാശ്വാസ പ്രവര്ത്തനങ്ങള്ക്ക് കൈത്താങ്ങായി വിജയ് സ്വാശ്രയ സംഘങ്ങളുടെ കോട്ടയം മേഖലാതല സംഘടനയായ സംയോജിത 45,000 രൂപയും വസ്ത്രങ്ങളും സമാഹരിച്ചു നല്കി. വിഎസ്എസ്എസ് അസിസ്റ്റന്റ് ഡയറക്ടര് ഫാ. ലിനോസ് ബിവേര മേഖലാ പ്രസിഡന്റ് ഫാ. മാത്യു സുഭാഷ് വ്യാക്കുഴയില്നിന്നും തുക ഏറ്റുവാങ്ങി. ടി.കെ. രാജു, മാത്യു ജോസഫ്, സുജ സാബു എന്നിവര് പ്രസംഗിച്ചു.ഏറ്റുമാനൂര്: ജ്യോതി ജീവപൂര്ണ ട്രസ്റ്റ്, അര്ച്ചന വിമന്സ് സെന്റര്, നാഷ്ണല് എന്ജിഒ ഫെഡറേഷന് എന്നിവയുടെ നേതൃത്വത്തില് സഹായവിതരണം നടത്തി. ഉരുള്പൊട്ടലിലും പ്രളയകെടുതിയിലും നാശനഷ്ടം സംഭവിച്ച കൂട്ടിക്കല്, കൊക്കയാര്, മേലോരം, അഴങ്ങാട് പ്രദേശങ്ങളില് പ്രവര്ത്തിക്കുന്ന ദുരിതാശ്വാസ ക്യാന്പുകളിലേക്കാണ് നിത്യോപയോഗസാധനങ്ങള് നല്കിയത്. അര്ച്ചന ഡയറക്ടര് ത്രേസ്യാമ്മ മാത്യു അധ്യക്ഷതവഹിച്ചു. അസിസ്റ്റന്റ് ഡയറക്ടര് ആനി ജോസഫ്, ജീവന് സമൃദ്ധി കോഓര്ഡിനേറ്റര് മറിയാമ്മ ജോസഫ് തുടങ്ങിയവര് പങ്കെടുത്തു.